Tătaru, apel în ziua cu cele mai multe infecții: "Este un moment de cumpănă. Sistemele medicale încă rezistă, dar să nu le forțăm".
Nelu Tătaru: "În măsura în care indicele revine sub 1,5 revenim asupra restricțiilor". Nelu Tătaru: "Avem și personal medical infectat, haideți să ne gândim că acest personal se expune". În ultimele 24 de ore au fost 2.958 de cazuri noi de COVID-19. Până astăzi, 7 octombrie, pe teritoriul României, au fost confirmate 142.570 de cazuri.
Ministrul Sănătăţii, Nelu Tătaru, a susținut o declarație de presă la Palatul Victoria, în contextul în care astăzi, România a înregistrat cel mai mare bilanț al cazurilor de îmbolnăvire, de la debutul pandemiei.Cele mai importante declarații:Nelu Tătaru, ministrul Sănătății: Sistemele medicale rezistă, dar sa nu le forțăm. Haideți să respectăm regulile. Este un moment de cumpănă. În măsura în care indicele revine sub 1,5 revenim asupra restricțiilor. Spitalele suport Covid au capacitatea de adaptare, dar personalul e același."Mesaj pentru corpul medical care e în continuare acolo, dar și pentru populație: să respecte regulile! Avem și personal medical infectat, haideți să ne gândim că acest personal se expune. Sunt 226 de spitale suport COVID cu 1.050 de paturi ATI, cu 612 pacienți pe paturi ATI.""Avem discuții acum legate de focarele din centrele de bătrâni, copii, din spitale. Să vedem de unde pleacă. Sunt evenimente unde nu se respectă reguli, avem transport în comun unde nu se respectă reguli".